Sunti

Sunti () on Vaasan 17. kaupunginosa ja tilastollinen pienalue Palosaaren suuralueella. Se oli Vaasan satama-aluetta 1700-luvulta aina 1890-luvun alkuun asti. Telakkatoiminta jatkui vielä alueella ulkosataman jo muutettua Vaskiluotoon. Satama-ajasta muistuttavat rannassa sijaitsevat makasiinirakennukset jotka toimivat nykyään merimuseona.

Alueen pohjoisosassa sijaitsee Vaasan Veden jätevedenpuhdistamo.

Pienalue rajoittuu idässä Wolffintiehen ja etelässä Palosaarentiehen. Alueeseen kuuluvat myös länsiosassa sijaitsevat Mansikkasaari ja Pikisaari. 

 Väestö 
Vuonna 2015 Suntin alueella asui 591 asukasta.

Kaupunginosan asukkaista äidinkielenään suomea puhui 58,5 %, ruotsia 33,5 % ja muita kieliä 8,0 % vuonna 2015. Alueen työvoimasta opiskelijoita oli 22,8 % ja työttömiä 10,9 % vuonna 2013. Asukkaiden keskitulot vuonna 2014 olivat 25 423 euroa.

 Kuvia 

Lähteet

Viitteet

Luokka:Vaasan kaupunginosat
Luokka:Palosaari